Laugardaginn 8. maí verður Eylands-þing haldið á Hvanneyri . Með þinginu á að minnast Árna G. Eylands og starfs hans sem eins helsta frumkvöðuls tæknivæðingar og nýrra verkhátta í sveitum á 20. öld . Landbúnaðarsafn Íslands og Bændasamtök Íslands standa að þinginu . Árni G Eylands stóð hvað fremstur í hópi þeirra er ruddu vélum og vélvæddri verktækni braut í sveitum . Eftir hann liggur mikið efni , m.a. bókin Búvélar og ræktun , sem er einstakt heimildarit um bútækni hérlendis á fyrri helft síðustu aldar . Þingið fer fram í Ásgarði á Hvanneyri og stendur yfir frá klukkan 13 - 16:30 og lýkur þá með kynningu á Landbúnaðarsafninu . Sjá dagskrá Eylands þings á www.landbunadarsafn.is og nánar í Skessuorni sem kemur út í dag .